b'\n_START_ARTICLE_\nSjevron\n_START_SECTION_\nEtymologi\n_START_PARAGRAPH_\nOrdet sjevron er l\xc3\xa5nt fra fransk og engelsk chevron, ordet som brukes for den vinkelformede grafiske figuren som i skandinavisk heraldikk kalles for en sparre. Opprinnelsen er den samme som for det franske ordet chevron, p\xc3\xa5 norsk \xc2\xabsperre\xc2\xbb, som er dannet fordi sperrene i et tak m\xc3\xb8tes i vinkel. Ordet brukes ogs\xc3\xa5 om milit\xc3\xa6re distinksjoner i vinkelform, b\xc3\xa5ret av underoffiserer i mange lands h\xc3\xa6rer, p\xc3\xa5 norsk kalt \xc2\xabsersjantvinkler\xc2\xbb. I romansk arkitektur var en siksakbord av sammenhengende vinkler et vanlig ornament, s\xc3\xa6rlig rundt vinduer og d\xc3\xb8rer og i buer. Den kalles ogs\xc3\xa5 chevron. Etymologisk er ordet utledet av vulg\xc3\xa6rlatin *caprione, fra latin caper, \xc2\xabgeit\xc2\xbb (fransk ch\xc3\xa8vre). Sammenhengen mellom vinkler og geiter kan v\xc3\xa6re formen p\xc3\xa5 bakbena, eller sporene de f\xc3\xb8lger n\xc3\xa5r de klatrer i bratt terreng. I fransk kan det ogs\xc3\xa5 bety sildebeinsm\xc3\xb8nstret om vevnad._NEWLINE_Til firmaet og varemerket \xc2\xabChevron\xc2\xbb er det ogs\xc3\xa5 knyttet et kjennetegn som har form av en slik vinkel eller sparre, den h\xc3\xb8yre, snudd loddrett.'